Río Ulla

O **río Ulla** é un curso fluvial galego pertencente á vertente atlántica.

## Toponimia 
O hidrónimo **Ulla** procedería da raíz indoeuropea **wel*-, "facer xirar", "auga que dá voltas", xunto co sufixo -*ia*, o que daría a forma *.

## Curso 
O Ulla nace na parroquia de Olveda (Antas de Ulla) se bén o lugar exacto está discutido e varia significativamente segundo a fonte que se consulte. 

Os máis importantes afluentes do Ulla son o Arnego e o Deza. Separa as provincias da Coruña e Pontevedra a excepción de dous pequenos tramos nos concellos de Vedra e Padrón, e desemboca na ría de Arousa tras percorrer 132&nbsp;km. Considéranse as Punta Palleiro e Grandoiro como a fin do río . Ten unha conca de 2.764&nbsp;km², a segunda máis importante de Galiza trala do río Miño.

Conta co encoro de Portodemouros, obra bastante importante no seu tempo.

## Afluentes 
Afluentes do Río Ulla por orde, dende o nacemento ata a desembocadura:
# Río Pambre: desemboca no Batán (Palas de Rei) pola marxe dereita.
# Río Seco: desemboca entre Santo Estevo (Agolada) e Barazón (Santiso) pola marxe dereita.
# Río Furelos: desemboca na Pontenova (Santiso) pola marxe dereita.
# Río Arnego: desemboca no encoro de Portodemouros, no Marquesado (Agolada) pola marxe esquerda.
# Río Iso: desemboca no encoro de Portodemouros, fronte a Arxe (Vila de Cruces), entre o Picouto (Santiso) e a Igrexa (Arzúa) pola marxe dereita.
# Río Prevediños: desemboca en Besaña (Touro) pola marxe dereita.
# Río Deza: desemboca entre Gres (Vila de Cruces) e Cira (Silleda) pola marxe esquerda.
# Río Liñares: desemboca na Aldea Grande (A Estrada) pola marxe esquerda.
# Río Pereiro: desemboca en Agromaior (Teo) pola marxe dereita.
# Río Vea: desemboca preto de Vilacriste (A Estrada) pola marxe esquerda.
# Río de Santa Lucía: desemboca en Pontevea (Teo) pola marxe dereita.
# Rego Castrelo: desemboca en Herbón (Padrón) pola marxe dereita, a 16,7&nbsp;km do mar.
# Río Sar: o brazo esquerdo desemboca na Aduana, na vila de Padrón pola marxe dereita, a 15,0&nbsp;km do mar.
# Rego Salgueirón:  desembocaba na vila de Pontecesures pola marxe esquerda, a 14,3&nbsp;km do mar.
# Rego Fonte do Ouro: desembocaba na vila de Pontecesures pola marxe esquerda, a 14,2&nbsp;km do mar.
# Río Valga: desemboca no Pumariño (Valga) pola marxe esquerda, a 13,0&nbsp;km do mar.
# Río Sar: o brazo dereito desemboca en Afoz, na vila de Padrón pola marxe dereita, a 13,0&nbsp;km do mar.
# Río Louro: desemboca na Carballa (Valga) pola marxe esquerda, a 11,2&nbsp;km do mar.
# Rego de Vigo: desemboca en Vigo (Dodro) pola marxe dereita, a 10,4&nbsp;km do mar.
# Regueiro de Carracido:  desemboca en Carracido (Valga) pola marxe esquerda, a 9,69&nbsp;km do mar.
# Rego de Tarrío: desemboca en Tallós (Dodro) pola marxe dereita, a 9,13&nbsp;km do mar.
# Rego de Manselle: desemboca entre Imo e Tallós (Dodro) pola marxe dereita, a 8,70&nbsp;km do mar.
# Rego de Imo: desemboca en Imo (Dodro) pola marxe dereita, a 8,59&nbsp;km do mar.
# Rego dos Campelos: desemboca preto da Vacariza (Rianxo) pola marxe dereita, a 6,07&nbsp;km do mar.
# Rego da Vacariza:  desemboca na Vacariza (Rianxo) pola marxe dereita, a 5,58&nbsp;km do mar.
# Rego de Gondomil: desemboca nas marismas de Oeste (Catoira) pola marxe esquerda, a 4,93&nbsp;km do mar.
# Regueiro das Torres:  desemboca nas marismas de Oeste (Catoira) pola marxe esquerda, a 4,43&nbsp;km do mar.
# Río de Catoira: desemboca na vila de Catoira pola marxe esquerda, a 3,68&nbsp;km do mar.
# Rego de Freixeiro: desemboca fronte a Gabeira Pequena ou da Cruz entre o Outeiriño e Cores (Catoira) pola marxe esquerda, a 2,70&nbsp;km do mar.
# Rego da Lagartera: desemboca no Peirán, en Quintáns (Rianxo) pola marxe dereita, a 2,67&nbsp;km do mar.
# Rego do Souto da Vila: desemboca en Cores (Catoira) pola marxe esquerda, a 700 m do mar.
# Rego dos Campos:  desemboca preto da Dona (Vilagarcía de Arousa) pola marxe esquerda, a 400 m do mar.

## Pontes 
[miniatura|Ademaís das pontes o río conta en diversos puntos con [Caneiro (pesca)|pesqueiras que nalgúns casos permiten cruzar o río a pé. Na imaxe pesqueiras de Herbón.]]

Ao longo do río Ulla dende o seu nacemento ata a desembocadura hai máis de sesenta puntos que salvan o río dende pasos de pedra, pontes ou viadutos. De diferentes épocas, materiais e usos, para o ferrocarril, tráfico rodado ou peonil.

## Galería de imaxes 

Ficheiro:Ponteledesma-Río_Ulla_GDFL7.JPG|Río Ulla á altura de Ponteledesma (Ledesma, Boqueixón)
Ficheiro:Torrentes de Mácara.jpg|Torrentes de Mácara en Ramil.
Ficheiro:Ponteledesma-Río Ulla GDFL9.JPG|Río Ulla en Ponteledesma
Ficheiro:Xirimbao_-_Ulla_051210_012.JPG|Río Ulla en Xirimbao.
Ficheiro:Ponteulla_Vedra_Galicia_06.jpg|Río Ulla en Vedra.

## Notas 
### Referencias 
## Véxase tamén
### Outros artigos 
* Ulla (nome)
### Bibliografía 
*